tartuNLP/wikipedia-smugri-20251201 huggingface dataset:
Simon Lokodo

Simon Lokodo (2. oktoober 1957 Kaabongi piirkond, Uganda – 29. jaanuar 2022 Genf, Šveits) oli Uganda katoliiklik preester ja poliitik. Ta oli 27. maist 2011 Uganda eetika- ja integratsiooniminister.
Ta sündis aastal 1957 Kaabongi piirkonnas Ugandas. Ta on lõpetanud Roomas Paavstliku Urbanuse Ülikooli, kus ta omandas nii bakalaureuse kui magistrikraadi.
Enne poliitikasse siirdumist oli ta katoliku preestriks Kaabongis. 
29. juunil 2006 sai ta Uganda parlamendi liikmeks. 27. mail 2011 sai temast Uganda eetika- ja integratsiooniminister. 
31. augustil 2011 teatas paavst Benedictus XVI, et Simon Lokodo on eemaldatud preestriseisusest seoses poliitikasse siirdumisega.
Isiklikku.
Ta valdas suurepäraselt inglise, itaalia, prantsuse, saksa ja hispaania keelt.
Three Identical Strangers

„Kolm identset võõrast“ (inglise keeles „Three Identical Strangers“) on 2018. aasta 19. jaanuaril Sundance'i filmifestivalil esilinastunud Tim Wardle’i dokumentaalfilm identsete kolmikute kohta, kes lahutati üksteisest pärast sündi ja said omavahelisest sugulussidemest teada 19 aastat hiljem.
Mudaravi

Mudaravi on iidne loodusravimeetod, millel on soojustoime, bioaktiivne ja mehaaniline toime. 
Mudaravi oli tuntud juba Vana-Egiptuses, samuti muistses Kreekas ja Roomas, ülejäänud Euroopasse jõudis keskajal ja hiljem. Muda kasutati kas üldvannidena või määriti kehale ja lasti päikese käes kuivada, mis soojendas organismi sügavuti väga efektiivselt. Mudaravi eesmärk ongi soojendada kudesid. Kudede temperatuuri tõustes intensiivistub naha vereringe ja sugeneb pulss (temperatuur kudedes võib tõusta 45–55 °C ja püsida pikka aega). Ravikuur leevendab valu, parandab ainevahetusprotsesse ja kudede troofikat, viib organismist välja liigset vedelikku ja jääkaineid. 
Mudaravi Eestis.
Eestis rajas esimese muda- ja kümblusasutuse Friedrich von Buxhoeveden 1824. aastal Saaremaale Kihelkonna lähedale Rootsikülla. Peagi kerkisid analoogilised ehitised ka Haapsallu, Kuressaarde, Pärnusse ja Narva-Jõesuusse.
Kuressaares rajati 1840. aastal Weise mudaraviasutus. Muda võeti samast lähedal olevast lahest, kus poisikesed supluse ajal alati ennast üleni mudaga sisse määrisid ja seisid nõnda meres vähemalt 15–20 minutit. 1856. aastal rajas puusepp Jakop Weise lesk pargi äärde mudaravila. Selle kuulsus ulatus ka Peterburi günekoloog-akušööri Wladislaw von Szeliga-Mierzeyewskini, kes oli juba pikka aega põdenud reumaatilist liigeste põletikku. Pärast Weise ravilas saadud mudaravikuuri paranes ta seisund tunduvalt. Järgmisel aastal võttis ta Kuresaarde minnes Peterburist kaasa neli reumahaiget, ka nende tervis paranes. 
Wladislaw Mierzejewski otsustas ehitada Kuressaarde teise mudaravila, mis valmis juba 1876. aastal Peterburi ja Itaalia arhitektide juhendamisel. Ühtlasi rajas ta raudteerööpad, et muda hobuvagonettidega Suurest lahest ravilasse transportida. 19. sajandi teisel poolel tegutses Kuressaares kokku kolm mudaraviasutust, nende patsientide arv kasvas pidevalt. 1889. aastaks ulatus see 715 inimeseni. Enamasti tuli ravi saama Peterburist, Moskvast ja mujalt Venemaalt. 1900. aastal oli supelvõõraid 592 perekonda. Bruno Pao andmetel käis 1900. aastal Kuressaare mudaravilas jalga ravimas Soome marssal Carl Mannerheim (1867–1951). Kokku viibis ta Kuressaares ravil kuus nädalat. Arvatavasti oli ta Roomassaare mudaravilas dr med Wladislaw Mierzejewski juures.
Mudaravila hävines Teise maailmasõja ajal pommirünnakute tagajärjel. 
Suviti toimub Kuressaares endise Mierzejewski mudaravila territooriumil loodusravi mess.
Los Angeles Angels

Los Angeles Angels on Ameerika Ühendriikde elukutseline pesapallimeeskond, mis baseerub California osariigis Anaheimis. 
Los Angeles Angels osaleb Major League Baseballis (MLB) ning on seal American League (AL) Westi osas. Los Angeles Angelse praegune kodustaadion on Angel Stadium, mis on olnud klubi kodustaadion alates 1966. aastast. Pesapalliklubi asutas 1961. aastal Gene Autry.
Jan Hamáček

Jan Hamáček (sündinud 4. novembril 1978 Mladá Boleslavis) on Tšehhi poliitik, ta kuulub Tšehhi Sotsiaaldemokraatliku Partei ridadesse, olles 18. veebruarist 2018 kuni 25. oktoobrini 2021 partei esimees. Ta oli alates 27. juunist 2018 kuni 17. detsembrini 2021 Tšehhi siseminister.
Ta lõpetas aastal 2001 Karli ülikooli Prahas filosoofiateaduskonna. Aastatel 2001–2004 töötas ta Kesk-Tšehhi maakonna regionaalparlamendi Sotsiaaldemokraatliku fraktsiooni peasekretärina. Aastatel 2006–2017 oli ta Tšehhi parlamendi liige, seejuures aastatel 2006–2017 tegutses ta parlamendi spiikrina.
18. veebruarist 2018 kuni 25. oktoobrini 2021 oli ta Tšehhi Sotsiaaldemokraatliku Partei esimees.
27. juunist 2018 kuni 16. oktoobrini 2018 oli ta Tšehhi välisministri kohusetäitja. 27. juunist 2018 kuni 17. detsembrini 2021 oli ta Tšehhi siseminister.
Isiklikku.
Ta on abielus ja tal on kaks poega.
Wiedau

Wiedau oli Riiast pärit Liivimaa aadlisuguvõsa.
Ajalugu.
Suguvõsa kohta on esimesi teateid XVII sajandi algusest, mil Riias elas Albrecht Wydow (maeti 1617). Tema poeg oli ilmselt Berendt Wiedau (u 1565/1675−1646), kellega algab allikaliselt tõendatud perekonnaliin. Tema järeltulijad olid Riias kaupmehed ja mitu Wiedaud tõusis selle linna rae liikmeteks. Riia bürgermeister Melchior Wiedau (1679−1740) tõsteti 1738. aastal Püha Rooma keisririigi aadliseisusse (rüütlid). 
1790. aasta paiku kanti suguvõsa Liivimaa kubermangu aadlisuguvõsaraamatusse ja 1797. aastal immatrikuleeriti Liivimaa rüütelkonna matriklisse. Suguvõsa kustus meesliinis 1915. aastal.
Jaan Kivistik (põllumajandusteadlane)

Jaan Kivistik (11. august 1933 – 8. juuni 2025) oli eesti põllumajandusteadlane. 
Kivistik on kaitsnud kandidaadikraadi majandusteaduses. 2008. aastast on ta Eesti Maaülikooli emeriitdotsent. 
Ta on kirjutanud raamatuid ja artikleid Eesti põllumajanduse ja põllumajandusteaduse ajaloost, põllumajandusharidusest, agraarpoliitikast, Euroopa Liidu mõjust Eesti põllumajandusele, bioenergia ressurssidest ja tasuvusest Eestis, veekasutusest, väiketootmise ja ühistegevuse perspektiivikusest jpm, samuti eessõna väljaandele "Eesti Maarahva IV Kongress" (Tartu, 2002).
Tarmo Tuule

Tarmo Tuule (sündinud 26. veebruaril 1974) on eesti kirjanik, ristsõnakoostaja ja lauamängude autor. 
Tarmo Tuule esikraamat, vemmalvärsse sisaldav luulekogu “Mine värsse! Tuuletused 1992–2012” ilmus 2013. aastal. Pärast seda on Tuule avaldanud lasteraamatuid ja ühe koomiksiraamatu. Koos Piia Maistega on loonud karikatuure. Tema lastejutte ja luuletusi on ilmunud ajakirjades Täheke ja Pere ja Kodu. Ta on osalenud ka mitme populaarse lauamängu loomisel.
Tarmo Tuule oli aastail 2002–2018 ajakirja Ristik ja teiste Ajakirjade Kirjastuse ristsõnaväljaannete peatoimetaja.
Ta on olnud ka mitme ristsõnalahendajate käsiraamatu “Ristsõnastik” peatoimetaja.
Alfons Luczny

Alfons Luczny (4. juuni 1894 Katscher – 12. august 1985 Einbeck) oli Saksa ohvitser, Luftwaffe kindralleitnant.
Ta sündis aastal 1894 Katscheris (praeguse haldusjaotuse järgi Głubczyce maakonnas Poolas). Ta võttis osa esimesest maailmasõjast.
Teise maailmasõja ajal oli ta 1. oktoobrist 1943 kuni 15. novembrini 1944 2. õhutõrjediviisi (2. Flak-Division) komandör. Diviis paiknes aastal 1944 Kirde-Eestis põlevkivitööstuse kaitseks, diviisi staap paiknes Tartus.
Athenians

Athenians (Οι Αθηναίοι) on Hollandis tegutsenud Kreeka muusika ansambel.
Esines korduvalt koos Nana Mouskouri jt. tuntud kreeka lauljatega.
Bruno Pärli

Bruno Pärli (kuni 1926 Bruno Perli; 28. detsember 1908 Tartu – 1. veebruar 1942 Sevurallagi vangilaager, Sverdlovski oblast) oli Eesti prokurör.
Ta lõpetas aastal 1926 Tartu linna poeglaste reaalgümnaasiumi. 1926–1931 (lõpetas) Tartu Ülikooli õigusteaduskonna, 1931–1932 Giesseni Ülikooli õigusteaduskonnas. Akadeemiliselt kuulus ta Eesti Üliõpilaste Seltsi ridadesse.
1933–1935 Tallinna-Haapsalu rahukogu, 1935–1936 Rakvere Ringkonnakohtu, 1936–1938 Kohtukoja kohtuameti kandidaat. 1938–1939 abiprokurör Tallinnas, alates 1939 Tartu 4. jaoskonna abiprokurör. 
Arreteeriti NKVD poolt 14. juunil 1941.
Abikaasa kirjanik Helga Pärli-Sillaots (1912–1939).
Lolo TV

Lolo TV (Pingviniukas) on laste telekanal Eestis, Lätis ja Leedus, mis alustas tegevust 2010. aastal kanali 4 Multimania asemel. 
Näitab multikaid. Soovi korral venekeelne pealelugemine. 
Lietuvoje Transliuojamas Per Splius Televiziją
Kanalas Priklauso "LTD Teledistribution"
Adresas Lizuma iela 1,Ryga ,Latvija
Svetainė: lolotv.lv
Bundesverband Öffentlicher Banken Deutschlands

Saksamaa riiklike pankade föderaalliit (saksa keeles: Bundesverband Öffentlicher Banken Deutschlands (VÖB)) on Saksamaa pangandussektori juhtiv ühing. VÖB esindab 61 panka huve, sealhulgas Landesbanken (Saksamaa hoiupankade finantsgrupi juhtivad institutsioonid) ning arendus- ja müügipankasid, mis kuuluvad Saksamaa Liitvabariigile või üksikutele Saksamaa liidumaadele.
Saksamaa riigipankade föderaalsesse ühingusse kuuluvate pankade VÖB koguvarad on umbes 3,029 miljardit eurot ja seega moodustavad nad umbes kolmandiku Saksamaa pangandusturust.
Riigipangad võtavad tõsiselt vastutust väikeste ja keskmise suurusega ettevõtete (VKEde), teiste ettevõtete, avaliku sektori ja jaeklientide eest ning on oma piirkondades kindlalt sisse seatud kõikjal Saksamaal.
59-protsendilise turuosaga on VÖB tavalised liikmepangad kohalike omavalitsuste finantseerimise turuliidrid; lisaks annavad nad umbes 22% kõigist Saksamaa ettevõtete laenudest. 2022. aastal andsid föderaalse ja osariigi tasandi arendus- ja edenduspangad 72 miljardit eurot uuteks arendus- ja edenduslaenudeks.
VÖB on ainus Saksamaa pangandusliit, mis toimib oma liikmete tööandjate liiduna. Avaliku sektori pankade tööandjate liit (saksa keeles Tarifgemeinschaft Öffentlicher Banken), kuhu kuuluvad VÖB organisatsiooni liikmed ja kus töötas (2022. aasta seisuga) 60 000 töötajat, täidab kollektiivläbirääkimiste kohustusi.
Etroplus

Etroplus on kalade perekond kirevahvenlaste sugukonnast.
Nad elavad India ja Sri Lanka mage- ja riimvetes.
Selle liigid on:
Nogai hord

Nogai hord, Nohai hord või Nogai Yortu oli umbes 12 turgi ja mongoli hõimu konföderatsioon, kes asustasid Pontik-Kaspia steppe alates umbes 1500. aastast, kuni nad 17. sajandil suruti läände kalmõkkide ja lõunasse venelaste poolt. Mongoli hõim, mida kutsuti manghitsideks, moodustas Nogai hordi tuumiku. Nogai hord eksisteeris aastatel 1440–1634. 1557. aastal moodustas nogai Nur-al-Din Qazi Mirza pärast tülitsemist Ismael Beg'iga Väike Nogai hordi, misjärel kutsuti aastatel 1557—1634 Nogai hordi nimega "Suur Nogai hord".
Šašlõkk

Šašlõkk (türgi "şaşlık"; vene шашлык) on lihatoit, mille valmistamiseks lükitakse eelnevalt marinaadis seisnud lihakuubikud küpsetusvarda otsa ja grillitakse puusütel. Šašlõkk kuulub mitmete endise Vene Impeeriumi lõunaosas, Kaukaasias, Iraanis ja Türgis elavate rahvaste traditsioonilisse toiduvalikusse ning on saanud 19. ja 20. sajandil laiemalt tuntuks ka teistes Ida-Euroopa, Kesk-Aasia ja Lähis-Ida piirkondades. 
Eestisse jõudis šašlõki valmistamise komme endisest Nõukogude Liidust. 1980. aastate teises pooles, pärast seda kui eraisikutele anti luba moodustada kooperatiive ja valmistoitudega kaubelda, sai šašlõkist Eestis mõneks ajaks üks populaarsemaid uudistoite. 
Nimi "šašlõkk" tuleneb türgi sõnast "shish", tähendusega "varras", "shishlik" tähendab "vardasse pandud". Šašlõkki tehti algul lambalihast. Tänapäeval tehakse ka sealiha- või veiselihašašlõkki, sõltuvalt kohalikest eelistustest ja usulistest veendumustest. Küpsetusvardasse võib olla lükitud ainult liha või pannakse vaheldumisi lihatükke, rasva ja köögivilju (nt paprika, sibul ja tomatid), vahel ka söögiseeni.
Šašlõkk on teatud liiki kebab. Šaslõkivardad on horisontaalselt tule kohal. Vardas kebabit valmistatakse ka tandooris. Seal, kus kasutatakse tandoorit, ripuvad vardad tavaliselt tandoori avas vertikaalselt.
Antonio Rüdiger

Antonio Rüdiger (sündinud 3. märtsil 1993 Berliinis) on Saksamaa jalgpallur, kes mängib kaitsjana Hispaania kõrgliiga klubis Madridi Real ja Saksamaa jalgpallikoondises.
Varem esindas ta Bundesliga klubi VfB Stuttgart, Itaalia Serie A klubi Roma ja Inglismaa Premier League klubi Chelsea.
Koondisekarjäär.
Debüüdi Saksamaa rahvuskoondises tegi Rüdiger 13. mail 2014 mängus Poola vastu. Esimese ja seni ainsa värava lõi ta koondise särgis 8. oktoobril 2017 MM-i valikmängus Aserbaidžaani vastu.
Ta on kuulunud Saksamaa koondisse 2017. aasta FIFA konföderatsioonide karikaturniiril ja 2018. aasta maailmameistrivõistlusel.
César

César (prantsuse keeles "César du cinéma") on Prantsusmaa riiklik iga-aastane filmiauhind. 
Auhinda annab välja 1976. aastast Prantsusmaa filmiakadeemia Académie des arts et techniques du cinéma akadeemia liikmete seas korraldatud hääletuse alusel. Auhinnatseremooniat on peetud eri kohtades Pariisis – enim kordi teatris Théâtre du Châtelet (2002–2016). Alates 2017. aastast toimus tseremoonia Pleyeli kontserdisaalis ja alates 2021. aastast on toimunud Olympia kontserdisaalis.
Auhind on saanud nime Prantsusmaa skulptori César Baldaccini järgi, kes kujundas filmiauhinna võitjatele antava pronkskujukese.
Kategooriaid on üle 20, nende seas "parim film", "parim lavastajatöö", "parim operaatoritöö", "parim filmimuusika", "parim võõrkeelne film", "parim dokumentaalfilm", "César d'honneur" jt. 
Enim auhindu on võitnud kaks filmi: 10 Césarit võitis 1981. aastal filmis "Viimane metroo" ("Le Dernier Métro" ,1980; lavastaja François Truffaut) ja 1991. aastal "Cyrano de Bergerac" (1990; lavastaja Jean-Paul Rappeneau). Enim nominatsioone (15) on saanud film "Illusions perdues" (lavastaja Xavier Giannoli), mis esitati 2022. aastal 15-le Césarile. Näitlejatest on enim auhindasid (5) võitnud Isabelle Adjani ja lavastajatest Roman Polanski (5 auhinda).
Pierre Arditi

Pierre Arditi (sündinud 1. detsembril 1944 Pariisis) on prantsuse näitleja, kahe Césari laureaat.
Lisaks teatrirollidele on ta mänginud paljudes filmides. 1972. aastal mängis ta nimiosa Roberto Rossellini filmis "Blaise Pascal" ja 1974. aastal Napoleon Bonaparte'i osa Guy Lessertisseur' filmis "Amoureuse Joséphine". 1998. aastal mängis ta neljaosalises teleseriaalis "Le Comte de Monte Cristo" prokurör Villeforti. Arditi tegi kaasa Alain Resnais' 9 filmis, neist kahe filmi rollid tõid talle Prantsusmaa tähtsaima filmiauhinna Césari.
Arditi on rohkesti lugenud dokumentaalfilmidele peale jutustavat teksti, sealhulgas Frédéric Lepage'i ja Laurent Frapat' dokumentaalsarjadele koondnimetusega "Les Chroniques de la terre sauvage" ('Metsiku maa kroonikad').
Carolin Petit

Carolin Petit (1958 Pariis – 17. aprill 2016 Šveits) oli prantsuse helilooja ja arranžeerija, filmimuusika looja.
Ta on loonud muusikat paljudele teleseriaalidele ja dokumentaalfilmidele. Ta on kolme mängufilmi muusika autor ja mitme muusikali kaasautor. 
Petit on õppinud konservatooriumis École Normale de Musique de Paris ja Bostoni muusikakolledžis Berklee College of Music.
1995. aastal lõi Petit muusika 24-osalisele loodusfilmisarjale "Les Chroniques de l'Afrique sauvage" ('Metsiku Aafrika kroonikad'; produtsent Frédéric Lepage, režissöör Laurent Frapat). Seda sarja on näidatud televisioonis rohkem kui sajas riigis. Pärast seda Petit' ja Lepage'i koostöö jätkus, nende viimane ühisfilm sündis 2010. aastal.
Isiklikku.
Tema isa Pierre Petit (1922–2000) oli helilooja, konservatooriumi direktor, kes 35 aastat juhtis École Normale de Musique de Parisi.
Leonid Kravtšenko

Leonid Kravtšenko (vene keeles Леонид Петрович Кравченко, 10. mai 1938 Turejevka, Dubrovka rajoon – 2. juuli 2018 Moskva) oli vene nõukogude ajakirjanik, meediamänedžer ning partei- ja riigitegelane.
Aastal 1961 lõpetas ta Moskva Riikliku Ülikooli ajakirjanduskateedri ning temast sai ajalehe «Строительная газета» majandustoimetaja asetäitja. 
Seejärel töötas ta Kesktelevisiooni Moskva piirkonna saadete toimetaja 1. asetäitjana.
1975–1980 oli ta «Строительная газета» peatoimetaja, tema juhtimise ajal kasvas ajalehe tiraaž enam kui kümnekordselt (62 000-lt 670 000 eksemplarini). 
1980–1985 oli ta ajalehe «Труд» peatoimetaja, mille tiraaž kasvas ligi kahekordseks (19,7 miljoni eksemplarini, mis on kajastatud ka Guinnessi rekordite raamatus).
1985. aastal määrati ta NSV Liidu Tele-Raadiokomitee esimehe 1. asetäitjaks ja 1989. aastal sai temast uudisteagentuuri TASS peadirektor. 
1990. aastal nimetas NSV Liidu president Mihhail Gorbatšov Kravtšenko NSV Liidu Tele-Raadiokomitee esimeheks. 
19. augustil 1991 allus ta riigipöörde korraldanud putšistide korraldustele ja kehtestas televisioonis range poliitilise tsensuuri. 26. augustil, pärast putši mahasurumist, võeti Kravtšenko ametist maha.
1989–1991 oli ta NSV Liidu rahvasaadik ja NSV Liidu Hokiföderatsiooni president ning 1990–1991 NLKP Keskkomitee liige.
Aastast 1993 töötas ta ajalehe «Российская газета» peatoimetaja 1. asetäitjana ning alates 1998. aastast oli ta Vene Föderatsiooni parlamendi ajalehe peatoimetaja.
Alates 2007. aastast töötas taas ajalehes «Строительная газета».
Eluslooduse rahvusvaheline filmifestival

Eluslooduse rahvusvaheline filmifestival (prantsuse keeles "Festival International du Film Animalier") on rahvusvaheline loodusfilmide filmifestival. 
Filmifestivali korraldatakse 1991. aastast Prantsusmaal Somme'i departemangus asuvas Alberti väikelinnas (vallas).
Katari lennufirmade loend

"Siin on loetletud Katari lennufirmasid."
Iisraeli lennufirmade loend

"Siin loetletakse Iisraeli lennufirmasid."
Malta lennufirmade loend

"Siin loetletakse Malta lennufirmasid."
Getelo

Getelo on vald Saksamaal Alam-Saksi liidumaal Grafschaft Bentheimi kreisis.
Valla pindala on 20,24 km². 31. detsembril 2015 elas seal 564 inimest.
Getelo asub Nordhornist läänes Hollandi piiril. See kuulub valdade ühendusse Samtgemeinde Uelsen.
Vallas asuvad Getelo ja Getelomoor.
Kultuur ja vaatamisväärsused.
Ehitised.
Söven Pölle, kalme pronksiajast. Nime annab number seitse, kuigi neid oli kunagi 26.
Majandus ja taristu.
Transport.
Mitu liidumaa kiirteed ja kreisimaanteed ühendavad vallaga "Bundesstraße" 403, umbes 10 km eemal.
Gölenkamp

Gölenkamp on vald Saksamaal Alam-Saksi liidumaal Grafschaft Bentheimi kreisis.
Valla pindala on 20,95 km². 31. detsembril 2015 elas seal 592 inimest.
Geograafia.
Gölenkamp asub Nordhornist loodes.
See kuulub valdade ühendusse Samtgemeinde Uelsen.
Vallas asuvad Gölenkamp, Haftenkamp ja Hardinghausen.
Kultuur ja vaatamisväärsused.
Ehitised.
Spöllberg, kalm pronksiajast asub Gölenkampis.
Halle (Bentheim)

Halle on küla ja vald Saksamaal Alam-Saksi liidumaal Grafschaft Bentheimi kreisis.
Valla pindala on 21,15 km². 31. detsembril 2015 elas seal 648 inimest.
Valda kuuluvad ka Hardingen (liidendatud 1974. aastal) ja Hesingen.
"Poascheberg" Hesingenis on kõrgusega 89 m üle merepinna kõrgeim punkt vana Bentheimi krahvkonna madalamas osas.
Tuntuma ja suurema Halle linna elanikud Saksi-Anhaltis kutsuvad end saksa keeles "Hallenser", küla ja valla elanikud kutsuvad end lihtsalt "Haller", järgides tavalist saksa keele reeglit nimisõna moodustamiseks, mis tähistab kindla koha elanikke.
Kalli Klement

Helen Kaisa Kalli Klement (sündinud 31. detsembril 1950 Stockholmis) on eesti päritolu Rootsi tõlkija, kunstikoguja ja kultuuritegelane.
Ta lõpetas Stockholmi Eesti Algkooli. Kõrghariduse omandas Klement Stockholmi Ülikoolis etnoloogia erialal.
Esimest korda külastas ta Eestit 1971. aastal, kui kunstiajaloo professorid Sten Karling ja Armin Tuulse korraldasid üliõpilastele ekskursiooni Tallinna ja Leningradi.
Pärast ülikooli lõpetamist töötas ta tekstiilirestauraatorina. Klement on endine Rootsi Kirjanike Fondi juht. Ta töötas kuni 2006. aastani Tallinnas Põhjamaade Ministrite Nõukogu Eesti esinduse direktorina. Seejärel töötas ta Malmös, praegu on ta Rootsi Kunstiühingute Liidu juht.
Looming.
Tõlkeid.
Ta on tõlkinud eesti keelest rootsi keelde ilukirjandust:
Ühiskondlik ja huvitegevus.
Kalli Klement on Eesti Rahvakunsti Huviring Triinu liige.
Ta on tegutsenud Stockholmi Vabaõhumuuseumis Skansenis eesti ja muude rahvaste rahvarõivaste tutvustajana.
Ta on kogunud eesti köite-, ehte- ja maalikunsti.
Isiklikku.
Kalli Klementi isa on Eino Klement ja ema Helvi Klement (sündinud Roonurm).
Sport Club Corinthians Paulista mängijate loend

Siin on loetletud Brasiilia jalgpalliklubi Sport Club Corinthians Paulista mängijaid, kes on kuulunud klubi esindusmeeskonda Brasiilia liigas ja São Paulo osariigi meistrivõistlustel Campeonato Paulista.
Loend (2010–).
"Loend pole täielik"
Itterbeck

Itterbeck on vald Saksamaal Alam-Saksi liidumaal Grafschaft Bentheimi kreisis. See on vana põllumajanduslik kogukond, mis on arenenud iseseisvaks vallaks.
Itterbeck kuulub valdade ühendusse Samtgemeinde Uelsen. Valla pindala on 41,01 km². 31. detsembril 2015 elas seal 1747 inimest.
Itterbecki nimi on pandud Itteri oja järgi, mis voolab läbi valla. Itterbecki maastikku iseloomustavad nõmm, mets ja haritud nõmm. Kõrvalises Egges on kalvinistlik kabel, mis kuulub Uelseni kogudusele. Vaatamist väärt on looduskaitseala ja taimestiku loomastiku elupaik "Itterbecker Heide" (nõmm) ning "Egger Riese" ("Egge hiiglane"), mitu meetrit kõrge jääaegne rändkivi. 2004. aastal tähistati Itterbecki 750. aastapäeva.
Itterbecki osad ("Ortsteile") on Itterbeck, Egge, Itterbeckermoor, Kleine Striepe, Balderhaarmoor, Itterbeckerdoose ja Ratzel.
Haridus ja sotsiaalteenused.
Itterbeckis on üks algkool. Kogu edasine haridus antakse koolides naabruses Uelsenis. Nooremate laste jaoks on vallas kaks mängurühma: Itterbeckis "Wonneproppen" ja Egges "Egger Zwerge" ("Egge pöialpoisid"). 2001. aastast on Egges veel olnud mudilaste rühm (saksa keeles "Loslösegruppe"), mis hoolitseb laste eest alates 2½ aastast. Vanematele lastele on sõltumatu noorte kogunemiskoht, samuti laste pärastlõunased rühmad, mida organiseerivad NMKÜ ja kalvinistlik kogudus.
Vaba aeg.
Itterbecki käsutuses on ulatuslikud jalgratta- ja matkarajad, mis viivad kas läbi valla või läbi kogu alamkrahvkonna. Populaarsed väljasõidukohad on "Egger Riese", Itterbecki nõmm ja Itteri lätted. Mõnda aega on "Hof für Heimatpflege" ("Kodumaa edendamise hoov"), mis taaselustab Itterbecki minevikku, meelitanud palju külastajaid oma lummusesse. Siia kuulub kostüümirühm, mis kannab autentseid, ajaloolisi Itterbecki kostüüme.
Lisaks on vallas avalikuks kasutuseks avatud ka tenniseväljakud, jalgpalliväljakud ja ujula.
Leedu lennufirmade loend

"Siin loetletakse Leedu lennufirmasid."
Dele Alli

Bamidele Jermaine Alli (sündinud 11. aprillil 1996 Milton Keynesis), hüüdnimega Dele Alli, on Inglismaa jalgpallur, kes mängib poolkaitsjana Türgi kõrgliigaklubis Beşiktaş.
Alli alustas klubikarjääri Inglismaa tugevuselt kolmanda liiga klubis Milton Keynes Dons. Klubi põhimeeskonda pääses ta esimest korda 16-aastaselt hooajal 2012–2013. Kahe järgmise hooaja jooksulmängis ta klubi meeskonnas üle 70 liigamängus ja lõi 22 väravat.
2015. aasta veebruaris sõlmis ta lepingu Inglismaa kõrgliigaklubiga Tottenham Hotspur. Aastatel 2016 ja 2017 valiti ta Inglismaa jalgpalli parimaks noormängijaks. Hooaegadel 2015–16 ja 2016–17 valiti ta Premier League'i sümboolsesse koosseisu. 2022. aasta jaanuaris siirdus ta Evertoni.
Koondisekarjäär.
Aastatel 2012–2015 mängis Alli Inglismaa noortekoondistes. 
Debüüdi Inglismaa rahvuskoondises tegi ta 9. oktoobril 2015 EM-i valikmängus Eesti vastu. Esimese värava lõi ta koondise särgis 17. novembril 2015 sõprusmängus Prantsusmaa vastu.
2016. aasta Euroopa meistrivõistlustel kuulus ta koosseisu kõigis kolmes alagrupimängus ja kaheksandikfinaalis.
2018. aasta maailmameistrivõistluste veerandfinaalis lõi ta värava Rootsi vastu, kindlustades Inglismaa 2:0 võidu, millega pääses Inglismaa pärast 28 aastat maailmameistrivõistlustel poolfinaali.
Amesbury mürgitamised

Amesbury mürgitamised toimusid 2018. aasta 30. juunil Amesburys, kus umbes kell 10.15 toimetati kriitilises seisundis haiglasse mürgistusnähtudega 45-aastane Charlie Rowley ja umbes kell 15.30 samasuguste nähtudega 44-aastane Dawn Sturgess. Ametivõimude kinnitusel oli kasutatud sama Novitšoki perekonda kuuluvat tugevatoimelist närvimürki, mis mõni kuu varem Venemaa endise luuraja Sergei Skripali ja tema tütre Julija Skripali mürgitamiseks umbes 13 km kaugusel lõunakagus asuvas Salisbury linnas.
Kolme lapse ema Dawn Sturgess suri pühapäeval, 8. juulil, haiglas; Charlie Rowley tuli haiglas teadvusele 10. juulil.
Suman Kumar Mallick

Suman Kumar Mallick (sündinud 5. juulil 1965 Patnais) on India poliitik, advokaat ja ajakirjanik.
1. märtsil 2018 viskas India Rahvuskongressi haru Bihari Kongress ta erakonnast välja.
Robinson R44

Robinson R44 on neljakohaline, ühe kolbmootoriga kopter, mis on välja töötatud USA ettevõttes Robinson Helicopter Company ja mis on seeriatootmises aastast
1992. 
R44 prototüübi esmalend toimus 31. märtsil 1990 ja FAA luba saadi 1992. aasta detsembriks. Robinson R44 on 21. sajandi suurima läbimüügiga kopter, neid müüdud ligikaudu 5800.
Tehnilised andmed.
Kopter on ühe kolbmootoriga, kahelabalise pearootori ja sabarootoriga. Robinson R44 juhis on hüdraulilise võimendiga. Kopterit saab juhtida mõlemalt kõrvuti asetsevalt istmelt. Tühi kopter kaalub umbes 660 kg ja lastiga 998 kg. Suurim mass, mille kopterile laadida võib, on 340 kg. Kopteri pikkus on 11,65 meetrit, kõrgus 3,3 m, pearootori diameeter 10,1 meetrit ja sabarootori diameeter 1,5 meetrit. Robinson R44 kütusekulu 200 km lennu kohta on keskmiselt 55 liitrit tunnis. Lennukaugus ühe tankimisega on 560 km. 
Kopteri avioonika võimaldab lennata lihtsates ilmaoludes, maksimaalse lennukiirusega 240 km/h. Uue ostetud Robinson R44 hind jääb 400 000 euro piiresse, kasutatud kopteri võib saada 70 000 euro eest.
Robinson R44 Eestis.
Eesti Lennuameti registris on neli Robinson R44.
Enstrom 480

Enstrom 480 on kerge helikopter, mida toodab Enstrom Helicopter Corporation.
Tehnilised andmed.
Esimene lend tehti 7. oktoobril 1989 Ameerikas. Helikopter on varustatud Rolls Royce'i turbiinimootoriga, mille võimsus on 285 hobujõudu. Helikopteri teeb unikaalseks kapteni isekoha paiknemine vasakul. Õhusõidukis on viis istekohta. Masinal on erinevalt Robinson R44-st kolmest labast koosnev pearootor, mille läbimõõt on 9,75 meetrit. Tühjana kaalub Enstrom 760 kg ning maksimaalne stardikaal on 1293 kg. Maksimaalsel lennukõrgusel (3900 m) on kopteriga võimalik lennata maksimaalselt 700 km kaugusele. Õhusõiduki hind uuena ilma lisavarustuseta on 700 000 eurot ning kasutatuna saab selle soetada keskmiselt 350 000 euro eest.
Pika talu kuusk

Pika talu kuusk on kaitsealune kuusk Põlva maakonnas Kanepi vallas Ihamaru külas Kuuse talu juures (kaitse alla võtmise aktis Pika talu juures). Puu võeti kaitse alla 2003.
Puu ümbermõõt on 260 cm ja kõrgus 32 m.
Loomisvälja mänd

Loomisvälja mänd on kaitsealune mänd Harju maakonnas Viimsi vallas Muuga külas. Puu võeti kaitse alla 2003.
Ernst Muru

Ernst Muru (7. august 1908 Kastre-Võnnu vald, Tartumaa – 11. juuli 1935 Jägala) oli Eesti sõjaväelane (leitnant, 1932).
Elukäik.
Ernst Muru lõpetas 1925. aastal Hugo Treffneri Gümnaasiumi, astus seejärel Sõjakooli, mille lõpetamisel 1928. aastal ülendati ta nooremleitnandiks. Seejärel asus ta lennukoolis lenduriks õppima. Lennukooli lõpetamise järel määrati Muru teenima lendurina Üksiku Lennuväedivisjoni nr 3 III salka. 1. novembril 1933 viidi ta üle IV salga lendurvaatlejaks, järgmise aasta 1. juunist tagasi III salga lenduriks. Lisaks tuli tal täita ka divisjoni aeronavigatsiooni-, meteo- ja relvurohvitseri kohuseid. 1. maist 1935 viidi ta üle Lennukooli koosseisu, kus ta läbis kuuajalise lendurinstruktori kursuse ning asus õpetama lenduriõpilasi. Muru sai sel kohal töötada vaid ühe kuu. Ernst Muru hukkus Valkla õppeväljal lennukiga Avro 626 Prefect nr 141 toimunud lennukatastroofis koos kapten Aleksander Arroga.
Gubanitsõ kirik

Gubanitsõ Ristija Johannese kirik on luterlik kirik Ingerimaal, mis praeguse haldusjaotuse järgi asub Leningradi oblastis Volossovo rajoonis Gubanitsõs. Kirikut kasutab Gubanitsõ Ristija Johannese kogudus, mis kuulub Ingeri Kiriku Lääne-Ingeri praostkonda.
Ajalugu.
Luterlikku kogukonda on mainitud Gubanitsõs esimest korda aastal 1647. Luterlik kogudus moodustus aastal 1656, esimene pastor oli Olaus Michaelis Elgfooth. Esimene puukirik ehitati aastal 1704. Aastal 1743 alustati teise puukiriku ehitamist, kirik pühitseti aastal 1748. 
Aastal 1860 algas kolmanda, seekord kivikiriku ehitamine, kirik pühitseti 3. detsembril 1861. Aastatel 1901–1903 toimus kirikus kapitaalremont. Augustis 1937 jumalateenistused katkesid, pastor Leo Schultz lasti maha.
Aastal 1988 registreeriti Ingeri Kiriku all Gubanitsõ kogudus, samal aastal anti kirikuhooned koguduse kasutada ja algasid restaureerimistööd. 3. detsembril 1989 algasid kirikus jumalateenistused, 14. mail pühitseti kiriku varemetes Ingeri lipp. Aastal 1991 oli kirik restaureeritud.
Sertifikaat

Sertifikaat (prantsuse keeles "certificat" &lt; keskladina keeles "certificare" 'kinnitama, tagama' &lt; ladina keeles "certus" 'kindel' + "facere" 'tegema') ehk sert on sertifitseerimisorgani väljastatud ametlik dokument vastavuse või autentsuse tõendamiseks.
Serdiga tõendatakse süsteemi, toote vm autentsust või vastavust teatavatele välistele nõuetele (näiteks standardile). Autentsuse tõendamise sertifikaati nimetatakse ka autentsustõendiks, vastavuse tõendamise sertifikaati aga vastavustõendiks.
Fezile Dabi ringkond

Fezile Dabi ringkond (kuni 3. maini 2005Põhja-Free State'i ringkond; inglise keeles Northern Free State District Municipality, afrikaani keeles Noord-Vrystaat-distriksmunisipaliteit) on Lõuna-Aafrika Vabariigis Free State'i provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli Fezile Dabi ringkonna elanikest mustanahalisi aafriklasi 86,07%, valgeid 11,45%, värvilisi 1,89%, India või Aasia päritolu inimesi 1,89% ja teisi 0,28%. Sotho keelt pidas emakeeleks 67,32% inimesi, afrikaani keelt 13,83%, koosa keelt 5,96%, suulu keelt 5,64%, inglise keelt 2,50%, viipekeelt 1,42% ja tsvana keelt 1,02%.
Teletorn

Teletorn on torn, millelt edastatakse raadio- või telesignaale.
Arena Corinthians

Arena Corinthians on jalgpallistaadion Brasiilias São Paulos. See on Brasiilia jalgpalliklubi Sport Club Corinthians Paulista kodustaadion. Staadion mahutab 49 205 pealtvaatajat.
Arena Corinthians võõrustas 2014. aasta jalgpalli maailmameistrivõistluste kuut kohtumist, sealhulgas avamängu. Lisaks peeti staadionil 2016. aasta suveolümpiamängude jalgpalliturniiri kohtumisi.
Staadion ehitati 2014. aasta jalgpalli maailmameistrivõistluste tarbeks. Selle ehitus algas 2011. aastal ning staadion avati 10. mail 2014.
Estádio Beira-Rio

Estádio José Pinheiro Borda (enam tuntud nime all Estádio Beira-Rio) on jalgpallistaadion Brasiilias Porto Alegres. See on Brasiilia jalgpalliklubi Sport Club Internacionali kodustaadion. Staadioni "Estádio Beira-Rio" nimetus tähendab portugali keeles "jõeäärne staadion", kuna staadion paikneb Guaíba jõe ääres. Staadion mahutab 50 000 pealtvaatajat.
Staadion avati 6. aprillil 1969. See renoveeriti 2014. aasta jalgpalli maailmameistrivõistluste tarbeks.
Staadion võõrustas viit 2014. aasta jalgpalli maailmameistrivõistluste kohtumist.
Staadionil on andnud kontserdi paljud artistid, teiste seas The Rolling Stones, Aerosmith, Guns N' Roses, Bon Jovi ja Paul McCartney.
Thabo Mofutsanyana ringkond

Thabo Mofutsanyana ringkond on Lõuna-Aafrika Vabariigis Free State'i provintsis asuv 2. järgu haldusüksus. Piirneb lõunas Lesothoga.
Ringkond on saanud nime Lõuna-Aafrika Kommunistliku Partei ja Aafrika Rahvuskongressi poliitiku Thabo Mofutsanyana (1899–1995) auks.
Lõuna-Aafrika Vabariigi 2011. aasta rahvaloenduse andmetel oli Thabo Mofutsanyana ringkonna elanikest mustanahalisi aafriklasi 93,77%, valgeid 4,82%, värvilisi 0,84%, India või Aasia päritolu inimesi 0,39% ja teisi 0,18%. Sotho keelt pidas emakeeleks 78,55%, suulu keelt 10,39%, afrikaani keelt 5,96%, inglise keelt 2,02% ja viipekeelt 1,38%.
STS Baltic

STS Baltic on venekeelne Baltimaade telekanal, mis alustas tööd 2005. aastal. Versioonid on Eestis ja Lätis.
Kanal näitab populaarseid sarju ning meelelahutus- ja huumorisaateid.
Thomas Crapper

Thomas Crapper (28. september 1836 (ristimine) – 27. jaanuar 1910) oli inglise torulukksepp, kes asutas Londonis ettevõtte Thomas Crapper &amp; Co. Tema toodete kvaliteeti hinnati kõrgelt ning ta teenis mitmel korral ka Royal Warranti.
Temanimelised kanalisatsioonikaevukaaned Westminster Abbeys on tänapäeval ühed Londoni turismiatraktsioonid. Kuni 1966. aastani kuulusid tema ettevõttele Thomas Crapper &amp; Co maailma esimene tänapäevane vann, tualetipott ja duširuum King's Roadil. Firma tualettruumitarvikuid toodeti lähedalasuval Marlborough Roadil (tänapäeval Draycott Avenue).
Sedibengi ringkond

Sedibengi ringkond on Lõuna-Aafrika Vabariigis Gautengi provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli Sedibengi ringkonna elanikest mustanahalisi aafriklasi 81,69%, valgeid 15,64%, värvilisi 1,21%, India või Aasia päritolu inimesi 1,00% ja teisi 0,46%. Sotho keelt pidas emakeeleks 46,72%, suulu keelt 15,96%, afrikaani keelt 15,16%, koosa keelt 7,15%, inglise keelt 5,46%, tsvana keelt 2,30%, pedi keelt 1,60%, tsonga keelt 1,33% ja viipekeelt 0,98%.
Dr Kenneth Kaunda ringkond

Dr Kenneth Kaunda ringkond (kuni 12. märtsini 2008 Lõuna ringkond; inglise keeles Southern District Municipality, afrikaani keeles Suidelike-distriksmunisipaliteit) on Lõuna-Aafrika Vabariigi Loodeprovintsis asuv 2. järgu haldusüksus.
Ringkond on saanuid nime Kenneth Kaunda (sünd. 1924) järgi, kes oli aastatel 1964–1991 Sambia esimene president.
Lõuna-Aafrika Vabariigi 2011. aasta rahvaloenduse andmetel oli Dr Kenneth Kaunda ringkonna elanikest mustanahalisi aafriklasi 80,33%, valgeid 14,52%, värvilisi 4,07%, India või Aasia päritolu inimesi 0,73% ja teisi 0,35%. Tsvana keelt pidas emakeeleks 44,80% inimestest, afrikaani keelt 18,43%, sotho keelt 15,30%, koosa keelt 11,45%, inglise keelt 3,96% ja suulu keelt 1,96%.
Uelsen

Uelsen on vald Saksamaal Alam-Saksi liidumaal Grafschaft Bentheimi kreisis.
Valla pindala on 19,46 km². 31. detsembril 2015 elas seal 5558 inimest.
Uelsen kuulub valdade ühendusse Samtgemeinde Uelsen ja on selle keskus.
Uelseni vald asub Alam-Saksimaa lääneosas, Hollandi piiril, umbes 30 km Enschedest põhjas ja 15 km Nordhornist loodes.
Ajalugu.
Uelseni riiklikult tunnustatud tervisekeskus on valdade ühenduse keskpunkt ja samal ajal selle halduskeskus.
Wielen

Wielen on väike küla ja vald Saksamaal Alam-Saksi liidumaal Grafschaft Bentheimi kreisis.
Wieleni pindala on 23,06 km². 31. detsembril 2015 elas seal 543 inimest. Külas asub alamkrahvkonna vanim säilinud kool, "het Schöltien".
Osad.
Vallaosad "(Ortsteil)" on Wielen, Balderhaar, Striepe ja Vennebrügge.
Wilsum

Wilsum on vald Saksamaal Alam-Saksi liidumaal Grafschaft Bentheimi kreisis.
Valla pindala on 47,13 km². 31. detsembril 2015 elas seal 1607 inimest.
Ajalugu.
Wilsumit on esmamainitud 851. aastal. Keskajast saati kuulus see Bentheimi kerahvkonda "(Grafschaft Bentheim)". Hollandi mässu ajal oli kogukond aastatel 1580–1605 väga ebameeldivalt mõjutatud; palju elanikke põgenes Hollandisse. 1725. aastal ehitati kirik.
Sunlight (raadiojaam)

Sunlight oli põrandaalune noortele suunatud Tartu raadiojaam, mis tegutses mõne kuu 1989. aasta lõpus ja 1990. aasta alguses. 
Raadiojaama algataja oli tollane Tartu 5. keskkooli õpilane Meelis Michelson. Saated läksid eetrisse tema elukohast, Variku linnaosas Sinika tänaval asuvast korterist. Saateantenn oli paigaldatud viiekorruselise kortermaja katusele. Algul levis raadiojaam vaid paarisaja meetri kaugusele, hiljem täiendas Michelsoni sõber Urmas Tooming saatjat nii, et raadiojaam oli kuulatav kogu Tartus.
Jaam läks esimest korda eetrisse 24. novembril 1989. Michelson on öelnud, et põrandaaluse raadiojaama käivitamine sai võimalikuks tänu sellele, et Nõukogude seadused enam ei kehtinud ja Eesti omasid veel polnud. Miilits peilis raadiojaama asukoha siiski peagi välja ja sulges selle 1990. aasta veebruaris. Saatja konfiskeeriti, Michelsonile mõisteti kohtus üheaastane tingimisi vangistus ja ta pidi maksma 20 rubla trahvi.
Kolm kuud tegutseda jõudnud Sunlightis said koos Michelsoniga oma esimesed eetrikogemused hilisemad Raadio Tartu saatejuhid Hando Sinisalu ja Urmas Kolsar, kes esinesid piraatraadios varjunimede H. F. Sini ja Samuel Diferent all.
Ameerika Ühendriikide iseseisvuspäev

Ameerika Ühendriikide iseseisvuspäev (inglise keeles "Independence Day", rahvakeeles "the Fourth of July", "July Fourth" 'neljas juuli', "the Fourth" 'neljas') on USA riiklik püha, millega tähistatakse 4. juulil 1776 aset leidnud Ameerika Ühendriikide Iseseisvusdeklaratsiooni vastu võtmist. Deklaratsiooniga kuulutas Teine mandrikongress, et Kolmteist kolooniat ei ole enam Briti impeeriumi võimu all, vaid moodustavad uue iseseisva riigi, Ameerika Ühendriigid. Kongress hääletas iseseisvumise poolt kaks päeva enne deklaratsiooni, 2. juulil 1776.
Iseseisvumispäeva tähistatakse USAs üldiselt ilutulestiku, paraadide, grillpidude, karnevalide, laatade, piknike, kontsertide, pesapalli mängude, suguvõsa kokkutulekute ning poliitiliste kõnede ja tseremooniatega. Lisaks sellele toimub 4. juulil üle kogu riigi avalikke rahvaüritusi ja eraüritusi, millega tähistatakse ja peetakse meeles riigi ajalugu, valitsust ja traditsioone. Iseseisvuspäev on Ameerika Ühendriikide rahvuspüha.
Grigori Oster

Grigori Oster (sündinud 27. novembril 1947 Odessas) on vene kirjanik.
Chris Hani ringkond

Chris Hani ringkond on Lõuna-Aafrika Vabariigis Ida-Kapimaa provintsis asuv 2. järgu haldusüksus. 
Ringkond on saanud nime Chris Hani (1942–1993) auks, kes oli aastatel 1991–1993 Lõuna-Aafrika Vabariigi Kommunistliku Partei peasekretär.
Lõuna-Aafrika Vabariigi 2011. aasta rahvaloenduse andmetel oli Chris Hani ringkonna elanikest mustanahalisi aafriklasi 93,35%, värvilisi 4,12%, valgeid 2,02%, India või Aasia päritolu inimesi 0,22% ja teisi 0,29%. Koosa keelt pidas emakeeleks 88,58%, afrikaani keelt 6,10%, inglise keelt 2,62% ja viipekeelt 0,70%.
Joe Gqabi ringkond

Joe Gqabi ringkond (kuni 1. veebruarini 2010 Ukhahlamba ringkond; inglise keeles Ukhahlamba District Municipality, afrikaani keeles Ukhahlamba-distriksmunisipaliteit) on Lõuna-Aafrika Vabariigis Ida-Kapimaa provintsis asuv 2. järgu haldusüksus. Piirneb kirdes Lesothoga.
Ringkond on saanud nime ajakirjaniku ja Aafrika Rahvuskongressi liikme Joe Nzingo Gqabi (1929–1981) auks.
Lõuna-Aafrika Vabariigi 2011. aasta rahvaloenduse andmetel oli Joe Gqabi ringkonna elanikest mustanahalisi aafriklasi 93,78%, värvilisi 3,48%, India või Aasia päritolu inimesi 0,18% ja teisi 0,19%. Koosa keelt pidas emakeeleks 70,47% inimesi, sotho keelt 20,18%, afrikaani keelt 5,87% ja inglise keelt 1,64%.
2013. aasta FIFA konföderatsioonide karikaturniiri A-alagrupp

2013. aasta FIFA konföderatsioonide karikaturniiri A-alagrupi mängud leidsid aset 15.-22. juunini 2013. Alagrupi võitis Brasiilia, kes edenes teise vooru koos Itaaliaga. Mehhiko ja Jaapan ei pääsenud edasi.
Edetabel.
&lt;onlyinclude&gt;&lt;/onlyinclude&gt;
"Kõik ajad on Brasília ametliku aja järgi (UTC−03:00).
Overbergi ringkond

Overbergi ringkond on Lõuna-Aafrika Vabariigis Lääne-Kapimaa provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli Overbergi ringkonna elanikest värvilisi 54,16%, mustanahalisi aafriklasi 25,62%, valgeid 18,86%, India või Aasia päritolu inimesi 0,32% ja teisi 1,04%. Afrikaani keelt pidas emakeeleks 70,30%, koosa keelt 17,91%, inglise keelt 6,84% ja sotho keelt 2,15%.
Veckuldīga linnamägi

Veckuldīga linnamägi (läti keeles "Veckuldīgas pilskalns") oli linnus kuralaste Bandava maakonnas, praegu asub Lätis Kuldīga linna põhjaosas. Tegemist on riikliku kaitse all oleva arheoloogiamälestisega. Tänapäeval jääb see Kuldīga kesklinnast 3,5 kilomeetrit põhja poole.
Aastal 1230 oli sealne linnus Lammekini residentsiks. Linnamägi oli kasutusel aastani 1355, mil seda hakkas asendama tänapäevases südalinnas asunud Kuldīga ordulinnus. Linnuse juures asus ka 9,5 ha suurune asulakoht, mille kultuurikihi paksus on 0,25—1,5 m.
Linnus asub 15–20 kõrgusel eendil Venta jõe oru kaldal. Linnus on üldplaanilt 100x100 m ruudu kujuline, sealne kultuurikiht on 1,6 m paks. Linnuse kaguküljel asub 100 m pikkune ja 20 m laiune vallikraav; ka piirab seal linnust 6 m kõrgune vall. Samal küljel asub ka 1 ha suurune eeslinnus, mida piirab idast 40 meetri pikkune kraav.
2013. aasta FIFA konföderatsioonide karikaturniiri B-alagrupp

2013. aasta FIFA konföderatsioonide karikaturniiri B-alagrupi mängud leidsid aset 16.-23. juunini 2013. Alagrupi võitis Hispaania, kes edenes teise vooru koos Uruguayga. Nigeeria ja Tahiti ei pääsenud edasi.
Edetabel.
&lt;onlyinclude&gt;&lt;/onlyinclude&gt;
"Kõik ajad on Brasília ametlik aeg ().
Garden Route'i ringkond

Garden Route'i ringkond (kuni 2018. aasta augustini Edeni ringkond; inglise keeles Eden District Municipality, afrikaani keeles Eden-distriksmunisipaliteit) on Lõuna-Aafrika Vabariigis Lääne-Kapimaa provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli Edeni ringkonna elanikest värvilisi 54,19%, mustanahalisi aafriklasi 24,70%, valgeid 19,21%, India või Aasia päritolu inimesi 0,44% ja teisi 1,47%. Afrikaani keelt pidas emakeeleks 70,81% inimesi, koosa keelt 18,30% ja inglise keelt 7,53%.
Aleksei Škurin

Aleksei Škurin (vene keeles Алексей Калинникович Шкурин; 1904 Georgijevsk – ?) oli Nõukogude Liidu riikliku julgeoleku ja siseasjade organite juhtivtöötaja, juuniküüditamise üks läbiviijaid Eestis 1941. aastal ja Eesti kõrgemate jõustruktuuride töötajate vahistamiste korraldaja.
Škurin oli kommunistliku partei liige alates 1925. aastast ja võetud tööle NSV Liidu Siseasjade Rahvakomissariaati (NKVD-sse) 1937. aasta augustis. Julgeoleku teenistusest vabastati ta 1953. aastal. 
Aleksei Škurini juhtimisel saabus hiljemalt 1940. aasta juunis Eestisse NKVD operatiivgrupp, mille esmasteks ülesanneteks oli Eesti Vabariigi jõustruktuuride juhtivametnike arreteerimine, agentuuri värbamine ning aluse panemine nõukogude NKVD aparaadile. 29. augustil 1940 andis NSV Liidu Siseasjade Rahvakomissariaadi rahvakomissar Lavrenti Beria välja käskkirja Eesti NSV Siseasjade Rahvakomissariaadi organiseerimisest asukohaga Tallinnas. Rahvakomissari asetäitjaks määrati senine NKVD operatiivgrupi ülem riikliku julgeoleku vanemleitnant A. Škurin, kellest saigi Eesti NSV Siseasjade Rahvakomissariaadi tegelik juht Eesti NSV-s. 
1941. aasta Juuniküüditamise ettevalmistamist ja läbiviimist juhtis liiduvabariiklikul tasandil operatiivstaap (esimees: Eesti NSV Riikliku Julgeoleku Rahvakomissariaadi rahvakomissar Boris Kumm; liikmed: Eesti NSV SARKi rahvakomissar Andrei Murro, Eesti NSV RJ RK rahvakomissari asetäitja A. Škurin, Eesti NSV RJ RK rahvakomissari asetäitja Venjamin Gulst ja Eesti NSV RJ RK osakonnaülemad Rudolf James ja Boris Gavrilevitš).
15min

15min (leedukeelse täisnimega "Penkiolika minučių") on Leedu üks suurimaid uudisteportaale. Portaali omanik on Eesti Meedia. Portaali külastab iga kuu üle miljoni eri kasutaja. Portaali eesotsas on Tomas Balžekas.
2005 asutati ettevõte, mis jagas tasuta päevalehti Vilniuses, Kaunases ja Klaipedas, samuti ühistranspordibussides, tänavatel ja kohvikutes. Alates 2011 jagati nädalalehti ja seda tehti seitsmes Leedu linnas. 2013 ajaleht suleti ja ettevõte keskendus vaid veebikeskkonnale.
Alfred Nzo ringkond

Alfred Nzo ringkond on Lõuna-Aafrika Vabariigis Ida-Kapimaa provintsis asuv 2. järgu haldusüksus. Piirneb põhjas Lesothoga.
Lõuna-Aafrika Vabariigi 2011. aasta rahvaloenduse andmetel oli Alfred Nzo ringkonna elanikest mustanahalisi aafriklasi 99,13%, värvilisi 0,41%, valgeid 0,24%, India või Aasia päritolu inimesi 0,14% ja teisi 0,08%. Koosa keelt pidas emakeeleks 84,58% inimesi, sotho keelt 8,77%, inglise keelt 2,27%, suulu keelt 1,25%, viipekeelt 0,90% ja afrikaani keelt 0,84%.
Ringkond on saanud nime Aafrika Rahvuskongressi peasekretäri (1969–1991) ja Lõuna-Aafrika Vabariigi esimese apartheidi-järgse välisministri (1994–1999) Alfred Baphethuxolo Nzo (1925–2000) auks.
Kuri vaim

Kuri vaim, ka deemon, on paljude rahvaste folklooris, mütoloogias ja religioonis esinev üleloomulik olend. 
Kirjeldusi kurja vaimu kohta Eesti mütoloogias on andnud rohkelt Matthias Johann Eisen oma kirjutistes, nimetades teda põhiliselt kuradiks.
Amajuba ringkond

Amajuba ringkond on Lõuna-Aafrika Vabariigis KwaZulu-Natali provintsis asuv 2. järgu haldusüksus.
Amajuba tähendab suulu keeles "tuvide koht".
Lõuna-Aafrika Vabariigi 2011. aasta rahvaloenduse andmetel oli Amajuba ringkonna elanikest mustanahalisi aafriklasi 93,06%, valgeid 3,41%, India või Aasia päritolu inimesi 2,63%, värvilisi 0,69% ja teisi 0,21%. Suulu keelt pidas emakeeleks 87,48% inimesi, inglise keelt 5,19% ja afrikaani keelt 3,09%.
2013. aasta FIFA konföderatsioonide karikaturniiri väljalangemismängude faas

2013. aasta FIFA konföderatsioonide karikaturniiri väljalangemismängude faas algas 26. juunil poolfinaalidega ning lõppes 30. juunil 2013 finaaliga Estádio do Maracanãl Rio de Janeiros. Kaks meeskonda igast grupist edenes väljalangemismängude faasi. Mängiti ka kolmanda koha mäng, kus kohtusid mõlema poolfinaali kaotajad.
Kui väljalangemismängude faasis jääb mäng normaalaja järel viiki, siis mängitakse lisaaega (kaks 15 minutilist perioodi), kus mõlemal meeskonnal on lubatud teha neljas mängijate vahetus. Kui seis on pärast lisaaega endiselt viigis, siis otsustatakse mängu võitja penaltiseeriaga.
Bracket.
&lt;onlyinclude&gt;&lt;section begin=Bracket /&gt;&lt;section end=Bracket /&gt;&lt;/onlyinclude&gt;
"Kõik ajad on Brasília ametlik aeg ().
Lielvārde piiskopilinnus

Lielvārde piiskopilinnus (endine nimi "Schloß Lennewarden" või "castrum Lennewarde") oli Riia piiskopkonna linnus tänapäeva Lielvārde linna territooriumil Daugava jõe ääres. Linnus asus jõe kõrgel kaldal ja oli ümbritsevast maastikust eraldatud kahe kraaviga.
Riia piiskop Albert andis 1201. aastal Lielvārde piirkonna benefiitsiks Danielile, kes hakkas seal vana muinaslinnuse naabrusse endale residentsi ehitama ilmselt 1206. aastal. Linnus oli kasutusel ilmselt kuni 14. sajandini, mil kunagise Lielvārde muinaslinnuse asukohta ehitati Lielvārde piiskopilinnus. Ühtlasi asus seal Riia peapiiskoppide lauamõis.
Aastail 1514–1534 asus linnuses bernardiinide klooster. Selle juurde rajati kirik, mis kujunes Lielvārde kihelkonnakirikuks.
Linnus oli kasutusel kuni Liivi sõjani. Aastal 1559 võtsid Poola väed linnuse oma kaitse alla, ent aastal 1577 vallutasid Vene väed Lielvārde ja hävitasid linnuse.
Aastal 1633 asus Nils Assersson Mannersköld linnust taastama, ent tööd jäid pooleli ning taastatud osa võeti kasutusele Lielvārde mõisa majandushoonetena.
Aastal 1792 kirjutas Johann Christoph Brotze, et hoonel on säilinud kaks korrust. Tänapäeval on teine korrus säilinud vaid kohati.
Harry Gwala ringkond

Harry Gwala ringkond (kuni 2015. aasta novembrini Sisonke ringkond) on Lõuna-Aafrika Vabariigis KwaZulu-Natali provintsis asuv 2. järgu haldusüksus. Piirneb loodes Lesothoga.
Ringkond on saanud nime Lõuna-Aafrika Kommunistliku Partei ja Aafrika Rahvuskongressi poliitiku Harry Gwala (1920–1995) auks.
Lõuna-Aafrika Vabariigi 2011. aasta rahvaloenduse andmetel oli Harry Gwala ringkonna elanikest mustanahalisi aafriklasi 96,75%, värvilisi 1,64%, valgeid 1,16%, India või Aasia päritolu inimesi 0,33% ja teisi 0,13%. Suulu keelt pidas emakeeleks 62,73% inimesi, koosa keelt 28,64%, inglise keelt 3,20%, afrikaani keelt 1,33% ja sotho keelt 1,04%.
Kurjalased

Kurjalased on müütilised kurjad vaimud rahvuseeposes "Kalevipoeg".
Kurjadest vaimudest on juttu rahvuseepose kolmandas loos (Kalevipoegade jahilkäik, Linda röövimine, Kalevipoegade kojutulek). 
Põualisel päeval istus Kalevipoeg mere kaldal ja vaatas lainete mängu. Äkitselt varjutasid taeva mustad pilved ja tõusis tugev tuul. Pikker-taat alustas seejärel kärgatamist ja tuld tuisates välkude loopimist.
Kurjad vaimud kohkudessa
Kuulsid karistaja häälta,
Põgenesid Pikse pakku
Laia mere lainetesse, 
Kukerpalli mere põhja.
Kalevipoeg kargas neile lainetesse järele, püüdis kurjalasi kui vähke urkast kotitäie ning viskas nad kaldale tagasi Pikkeri raudvitsa alla, mis kolkis nood puruks.